**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 23.05.2019 г., ПРОТОКОЛ № 6**

 **ПО ТОЧКА СЕДМА**

**Предложение относно отдаване под наем на земеделска земя с начин на трайно ползване нива, от общинския поземлен фонд, чрез публичен търг с явно наддаване.**

 **Вносител: За Кмет на общината,**

**съгл. Заповед № 165/28.03.2019 г.**

 **Р Е Ш Е Н И Е № 86**

На основание чл. 21, ал. 1, т. 8 от ЗМСМА, във връзка с чл.24а, ал. 5 от ЗСПЗЗ, във връзка с чл. 29, ал.2 от Наредбата за реда на придобиване, управление и разпореждане с общинско имущество Общински съвет – Трявна

**Р Е Ш И**:

1. Дава съгласие за отдаване под наем, за срок от 3 /три/ стопански години, чрез провеждане на публичен търг с явно наддаване на имот с идентификатор № 68823.96.11 от ОПФ - земи по чл.19 от ЗСПЗЗ, с обща площ 13 653 кв.м, както следва:

Имот с идентификатор № 68823.96.11 – в местността „СВ-БОЙНОВО”, в землището на с. Станчов хан, с площ 13 653 кв.м, начин на трайно ползване – нива, земя по чл. 19 от ЗСПЗЗ, категория на земята при неполивни условия 9 / девета /, при граници и съседи: 68823.96.12; 68823.35.181; 68823.96.10; 68823.96.16, скица на имота № 15-314845-09.04.2019 година.

2. Публичният търг с явно наддаване да се проведе при следните задължителни условия:

2.1. Начална тръжна годишна наемна цена 134 лева;

2.2. Стъпка на наддаване в размер на 13.00 лева;

2.3. Имотът да се ползва за земеделски нужди, косене и поддържане на земята в добро екологично състояние;

2.4.Наемната цена да се актуализира с изтичането на всяка стопанска година, след влизане на договора в сила, с натрупания за периода общ индекс на потребителските цени, обявен на Интернет страницата на Националния статистически институт и при промяна на Тарифата за определяне началния / минимален / размер на годишния наем и аренда за декар площ при предоставяне на земеделски земи, общинска собственост, под наем и аренда /в лева/.

2.5. Всички разходи, свързани с ползването на имота, са за сметка на наемателя.

2. Упълномощава Кмета на Общината да обяви и проведе процедурата, след което да сключи договор със спечелилия участник.

Прието с поименно гласуване с 12 гласа „за“, 0 „против“, 2 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**